cyanic-selkie/wikianc huggingface dataset:
כביש בין-מדינתי 5
כביש בין-מדינתי 5 (באנגלית: Interstate 5) הוא כביש בין-מדינתי מהיר ראשי בחוף המערבי של ארצות הברית. מסלול הכביש מקביל לקו החוף של האוקיינוס השקט, לקו החוף של חברת הרכבות יוניון פסיפיק ולכביש 101 ממקסיקו לקנדה (בין קליפורניה לוושינגטון). הכביש משרת כמה מהערים הגדולות ביותר בחופה המערבי של ארצות הברית, בהן סיאטל, פורטלנד, סקרמנטו, לוס אנג'לס וסן דייגו, ומקשר בין ערי הבירה של וושינגטון (אולימפיה), אורגון (סיילם) וקליפורניה (סקרמנטו). ערים חשובות נוספות על נתיב הכביש כוללות את סנטה אנה, רדינג, מאונט שסטה בקליפורניה, אשלנד, מדפורד, גרנטס פאס, רוזברג, יוג'ין באורגון וטקומה בוושינגטון. גבול ארצות הברית–מקסיקו מהווה את הקצה הדרומי של הכביש וגבול ארצות הברית–קנדה מהווה את הגבול הצפוני. זהו הכביש הבין-מדינתי היחיד המגיע הן לגבול עם מקסיקו והן לגבול עם קנדה. לאחר שהכביש חוצה את הגבול המקסיקני בקצה הדרומי ממשיך הכביש הבין-מדינתי 5 לטיחואנה במדינת באחה קליפורניה ככביש פדרלי 1 של מקסיקו. לאחר שהכביש חוצה את הגבול הקנדי בקצה הצפוני ממשיך הכביש הבין-מדינתי 5 לוונקובר ככביש 99 של קולומביה הבריטית. זהו הכביש ה-12 באורכו במערכת הכבישים הבין-מדינתיים (לאחר כביש בין-מדינתי 15) והחמישי באורכו בין הכבישים שכיוונם צפון דרום (אחרי כביש בין-מדינתי 15).
עיר מרכזית אחת שכביש בין-מדינתי 5 אינו מגיע אליה במישרין היא סן פרנסיסקו, השוכנת כ-130 קילומטרים מערבית לכביש. מדרום מתפצל כביש 580 מכביש בין-מדינתי 5 באזור טרייסי (Tracy) כלפי סן פרנסיסקו, בעוד שבצפון קרוב לווקאוויל (Vacaville) חותך כביש 505 דרומה לכביש בין-מדינתי 80, המשרת את העיר. ניתוב זה דרך כבישים 580, 80 ו-505 תוכנן במקור להיות מכונה כביש 5W (5 מערב).
היסטוריה
קטע גדול מכביש זה (קרוב ל-1,000 קילומטרים), בין סטוקטון בקליפורניה לפורטלנד באורגון, עוקב כמעט לחלוטין אחרי המסלול של שביל סיסקיו (Siskiyou Trail). שביל זה מבוסס על רשת שבילים אינדיאנית עתיקה שחיברה בין אזור הפסיפיק נורת' וסט עם העמק המרכזי של קליפורניה. סביב שנות ה-20 במאה ה-19 היו ציידי פרוות מחברת מפרץ הדסון האירופאים הראשונים שהשתמשו בנתיב בו עובר כביש בין-מדינתי 5 כיום על מנת לעבור בין אזור מדינת וושינגטון של ימינו וקליפורניה. במהלך המחצית השנייה של המאה ה-19 החלו להשתמש בנתיב של שביל סיסקיו שיירות הפרדות, כרכרות נוסעים וקו הרכבת סנטרל פסיפיק (Central Pacific Railroad). בתחילת המאה ה-20 נבנו כבישים ראשונים עבור מכוניות לאורך הנתיב של שביל סיסקיו, בייחוד כביש הפסיפי של ארצות הברית (Pacific Highway) שקישר בין קולומביה הבריטית לסן דייגו, והיה הכביש שקדם במישרין לכביש 99 (U.S. Route 99). המסלול של כביש 99 שימש בתורו כבסיס למרבית המסלול של כביש בין-מדינתי 5.
סטייה גדולה מכביש 99 הוא הקטע של כביש 5 המכונה וסטסייד פריווי (Westside Freeway) בעמק המרכזי של קליפורניה. על מנת לספק את הנתיב הקצר והמהיר ביותר בין דרום לצפון התקבלה החלטה לבנות את הכביש מערבית לנתיב של כביש 99 ולדלג על פרזנו ובייקרספילד ומרכזי האוכלוסייה האחרים באזור במקום לשדרג את הכביש הקיים (שצורף לכביש 99 של קליפורניה). ניתוב מחדש זה דרך העמק המרכזי של קליפורניה היה החלק האחרון של הכביש הבין-מדינתי 5 שנבנה. הקטע האחרון בחלק זה נחנך ונפתח לתנועה ב-12 באוקטובר 1979 ליד סטוקטון. נציגים מקנדה וממקסיקו נכחו בטקס להנציח את הכביש הרצוף הראשון המקשר בין מדינות אמריקה הצפונית.
מסלול ישר זה גם דילג על סן פרנסיסקו ועל מרכזי האוכלוסייה שסביב אזור מפרץ סן פרנסיסקו. התוכניות המקוריות כללו הקמת לולאה של הכביש הבין-מדינתי עם נספח כיווני (directional suffix) המכונה כביש בין-מדינתי 5W. מסלול זה מקביל בקווים כללים לכביש בין-מדינתי 580 מכביש בין-מדינתי 5 דרומית לטרייסי ועד אוקלנד, מאוקלנד מוביל כביש בין-מדינתי 80 עד ואקאוויל, ומוואקוויל מוביל כביש בין-מדינתי 505 לכביש בין-מדינתי 5 בסמוך לדוניגן (Dunnigan). I-5W ומרבית הכבישים הבין-מדינתיים בארצות הברית שלהם היו נספחים כיווניים קיבלו בסופו של דבר מספרים אחרים ובוטלו, למעט כבישים 35E ו-35W בטקסס ובמינסוטה. למרות זאת מופיעים שלטים המפנים לסן פרנסיסקו (Control city במונחים של מערכת הכבישים בארצות הברית) בקטע של כביש 5 כלפי צפון בין כביש 99 לכביש בין-מדינתי 580.
ב-23 במאי 2013 התמוטט קטע מהגשר על נהר סקאגיט, חלק מכביש בין-מדינתי 5, במדינת וושינגטון בסמוך למאונט ורנון (Mount Vernon) בין סיאטל לגבול עם קנדה. בהתמוטטות נפלו שתי מכוניות למים הקפואים של הנהר, אבל איש לא נפגע. ההתמוטטות חייבה את התנועה בשני הכיוונים לחפש נתיב אחר. מחלקת התעבורה של מדינת וושינגטון בנתה מבנה זמני לאפשר חציה של הנהר בזמן שנבנה גשר תחליפי קבוע. תהליך זה הושלם ב-15 בספטמבר 2013.
קליפורניה
הכביש מתחיל בגבול ארצות הברית–מקסיקו במעבר הגבול בסן איסידורו, פרבר של סן דייגו, אחד ממעברי הגבול הפעילים ביותר בעולם. תוואי הכביש מקביל לחוף האוקיינוס השקט וחוצה את הפרברים הצפוניים של סן דייגו. בדיינה פוינט (Dana Point) הכביש פונה לתוך היבשת בכיוון צפון. הוא עובר דרך המחוזות אורנג' ולוס אנג'לס. במחלף לוס אנג'לס מזרח מגיע הכביש למרחק של קילומטר וחצי ממרכז לוס אנג'לס. הכביש ממשיך דרך עמק סן פרננדו ובשלב מסוים מעפיל בחדות למעבר טג'ון (Tejon Pass) בגובה 1,275 מטרים, הנקודה השנייה בגובהה בכביש. לאחר ירידה חדה מהמעבר אל הנקודה הדרומית ביותר בעמק סן חואקין (San Joaquin Valley), החלק הדרומי בהעמק המרכזי של קליפורניה, הכביש ממשיך דרך מערב עמק סקרמנטו המיושב בדלילות. דרומית לטרייסי יש מחלף לכביש 580 שממשיך לסן פרנסיסקו. הכביש ממשיך דרך סקרמנטו ואז פונה מערבה עד וודלנד (Woodland) ואז פונה לצפון מערב שוב. הכביש מגיע למרגלות הר שסטה ואז עובר דרך ויד (Weed) וירקה (Yreka) לפני שהוא חוצה את הגבול לאורגון.
אורך הכביש בקליפורניה 1,282 קילומטרים.
אורגון
כחמישה קילומטרים צפונית לגבול קליפורניה חוצה הכביש את פסגת סיסקיו (Siskiyou Summit) בגובה 1,310 מטרים, הנקודה הגבוהה ביותר בכביש. הכביש יורד לעמק רוג (Rogue Valley) ועובר דרך אשלנד, מדפורד וחוצה את נהר הרוג מערבית לגרנטס פאס. אחרי שלושה מעברי הרים הכביש נכנס לעמק אומפקווה (Umpqua Valley) ולעיר רוזברג בירת מחוז דאגלס. הכביש עובר לעמק וילאמט וליד העיר יוג'ין ואחר כך סיילם בירת מדינת אורגון.
מעט צפונית לסיילם בין נקודות המייל 259 ל-260 מסמנים שלטים את המקום בו חוצה קו רוחב 45 צפון את הכביש בהכרזה "קו רוחב 45, חצי הדרך בין קו המשווה לקוטב הצפוני".
מסלול הכביש נמשך דרך הפרברים הצפוניים של פורטלנד וחוצה את נהר הקולומביה על "הגשר בין המדינות" (Interstate Bridge) אל מדינת וושינגטון.
אורך הכביש באורגון 496 קילומטרים.
וושינגטון
הכביש מתחיל בוושינגטון בנהר הקולומביה ואז יורד לעיר ונקובר. כיוון הכביש בתחילה צפונית עד צפונית מערבית עד העיירה לונגוויו (Longview) ואז פונה צפונה בין הרי וילאפה (Willapa Hills) ומרגלות רכס קסקייד ומגיע בסופו של דבר לאולימפיה, בירת המדינה, ואז הוא פונה בחדות מזרחה עד טקומה, שאז הכביש פונה בצורה חדה צפונה על מנת להגיע לסיאטל. הכביש חוצה את מפרץ פורטג' (Portage Bay) על גבי גשר שיפ קאנל (Ship Canal Bridge), ממשיך דרך מישורי הצפה של שלושה נהרות, דרך עמק סקאגיט והאזור העירוני של מאונט ורנון-ברלינגטון (Mount Vernon-Burlington) בדרכו לעיירה בליין ולקשת השלום, מעבר הגבול בין בליין שבארצות הברית לסארי בקנדה.
אורך הכביש בוושינגטון 445 קילומטרים.
בת' מיד
בת'ני ג'יין מיד (באנגלית: Bethany Jane Mead; נולדה ב־9 במאי 1995), היא כדורגלנית אנגלייה, המשחקת בעמדת חלוצה בארסנל שבסופר ליג האנגלית ובנבחרת אנגליה. נבחרה מספר פעמים לשחקנית הצעירה הטובה בסופר ליג האנגלית וב־2015 סיימה את העונה כמלכת השערים של הליגה. ביורו 2022 הובילה את הנבחרת לזכייה בתואר תוך שהיא מסיימת כמלכת השערים, מלכת הבישולים והשחקנית המצטיינת של הטורניר.
קריירת מועדונים
מיד החלה לשחק בגיל צעיר בקבוצת בנות קליפורניה לני שעברה בגיל 10 למרכז המצוינות של קבוצת מידלסברו. בגיל 16 הצטרפה לסנדרלנד ששיחקה בפרמייר ליג והפכה לכובשת שערים מצטיינת בקבוצה. ב-2014 הובילה את הקבוצה לאליפות הליגה השנייה ולעליה לסופר ליג. עם עליית הקבוצה לליגה הבכירה הפכה לשחקנית כדורגל מקצוענית ובתום עונת 2015 סיימה כמלכת השערים של הליגה.
ב-2017 חתמה על חוזה בארסנל שם שיתפה פעולה בהצלחה עם ויויאן מידמה והשתיים הפכו לצמד היעיל ביותר בליגה מבחינת בישולים וכיבושי שערים. עם הקבוצה זכתה באליפות בעונת 2018/2019 ובגביע הליגה בעונת 2017/2018. ב-2019 האריכה את החוזה בקבוצה.
בנבחרת
מיד זומנה בשנת 2010 לנבחרת אנגליה עד גיל 15 ושיחקה מאז בכל הנבחרות הצעירות עד לנבחרת עד גיל 23. במסגרת הנבחרות הצעירות שיחקה 28 משחקים והבקיעה 12 שערים.
ב-2018 ערכה את הופעת הבכורה שלה בנבחרת הבוגרת במשחק מול ווילס במסגרת מוקדמות הגביע העולמי לקראת הטורניר ב-2019. מיד לקחה חלק במונדיאל 2019 אך לא זומנה לסגל לקראת אולימפיאדת טוקיו. לקראת מוקדמות יורו 2022 זומנה מחדש על ידי המאמנת סרינה ויכמן ובאליפות עצמה כבשה שישה שערים, בישלה ארבעה ונבחרה לשחקנית המצטיינת של הטורניר כשהובילה את נבחרת אנגליה לזכייה היסטורית בתואר.
Loud Tour
Loud Tour הוא סיבוב ההופעות הרביעי של זמרת הפופ ריהאנה. סיבוב ההופעות נועד לקדם את האלבום Loud והוא היה סיבוב ההופעות הגדול ביותר של הזמרת עד היום כאשר כלל 98 יעדים בכחצי שנה בלבד. סיבוב ההופעות התחיל ב-4 ביוני 2011 בצפון אמריקה והסתיים ב-22 בדצמבר אותה שנה באירופה. ריהאנה הופיעה ב-61 יעדים באירופה, 33 בצפון אמריקה, וב-4 בדרום אמריקה. המבקרים שיבחו את המופע לאור הרמה הגבוהה והאיכות של המופע בניגוד לסיבובי ההופעות הקודמים שלה. סיבוב ההופעות זה גרף 90 מיליון דולר והפך לסיבוב ההופעות ה-7 המרוויח ביותר של אותה שנה. הטור זכה לביקוש רב בבריטניה שם ריהאנה הופיעה 10 פעמים ב-The O2 Arena. במופע חזו 1,200,800 צופים בכל היעדים.
רקע
סיבוב ההופעות הוכרז ב-9 בפברואר 2011 כאשר ריהאנה חשפה את התאריכים בצפון אמריקה. לפני המופע ריהאנה הצהירה כי: "אנחנו יוצרים נסיעה מדהימה עם הסיור הזה. אני מתרגשת לצאת אל הדרך ולשתף את המוזיקה החדשה שלי מהאלבום הזה. זה הולך להיות זמן מדהים ואני יודעת שהמעריצים שלי מוכנים לקבל את האלבום החדש". במהלך ריאיון עם ריאן סיקרסט אחרי שביצעה את "California King Bed" ב-14 באפריל 2011 באמריקן איידול, ריהאנה דיברה על הפיתוח של המופע ועל השמועות שיהיו לגבי ביצועים מיוחדים: " כרגע אנחנו רק עיצבנו את הבמה. אני ממש לא אמורה להגיד את זה, אבל אני רוצה לעורר אותך ... אנחנו בונים שני חלקים של הבמה. המעריצים יהיו קרובים יותר ממה שהם אי פעם. זה יהיה זה VIP אמיתי". סי-לו גרין אושר להיות זמר החימום בצפון אמריקה. ריהאנה אישרה זאת בפברואר ואמרה: "אני מעריצה ענקית של סי-לו מאז הימים שלו עם גודי מוב ונארלס בארקלי. הוא גאון מוזיקלי, שהמציא מחדש את עצמו ללא הרף, ואני נרגשת לקבל אותו להצטרף אליי לסיור". עם זאת גרין לא שימש אקט פתיחה קבוע בצפון אמריקה בשל חוסר זמן ובמקומו הובאו כזמרי חימום B.o.B ,J. Cole ו-DJ Dummy.
תקריות בהופעות
במופע שהתקיים ב-8 ביולי 2011 בדאלאס פרצה אש בעקבות הביצוע לשיר "California King Bed". מטעמי בטיחות הקהל פונה והמופע הסתיים מוקדם יותר ולא התקיים במועד אחר.
תקציר המופע
המופע התחיל עם הקדמת וידאו קצרה המציגה את ריהאנה יושבת על כס ולובשת מעיל שחור ופאה אדומה קצרה. המופע מתחיל וריהאנה מבצעת את "Only Girl (In the World)" בתוך כדור סגול ענק ולבושת שמלה כחולה חשמלית. בביצוע השיר "Disturbia" פשטה ריהאנה את השמלה ונשארה עם לבוש עליון ותחתון בלבד. בשיר הבא "Shut Up and Drive" ריהאנה שרה ליד מכונית שמכוסה בגרפיטי והחלק הראשון של המופע נסגר עם השיר "Man Down". בינתיים וידאו נוסף מוקרן בשם "Le Sex Shoppe", בו נראתה ריהאנה עם שמלה לבנה, מעשנת סיגר ולוחשת את המילים סקס ופיתוי. המערכה השנייה נפתחת בשיר שהוא גרסת הכיסוי של הזמר פרינס, "Darling Nikki". בקטע זה של המופע ריהאנה לבושה בחליפה, מחזיקה מקל ומתחככת ברקדניות שלה. ריהאנה מורידה את החליפה שלה וחושפת בגד גוף שחור ומבצעת את השיר "S&M" כשהיא כבולה בשלשלאות, ורקדנית יושבת מאחוריה ומסובבת שוט ביד. ובסוף השיר ריהאנה ורקדניה עושים מלחמת כריות כמחווה להופעה בטקס הבילבורד. ריהאנה מבצעת את "Let Me" ולאחריו את "Skin", בו ריהאנה בוחרת מתנדב/ת מהקהל, משכיבה אותו על הבמה ומבצעת לו ריקוד "לאפ דאנס" (ריקוד עם אקטים וסימולציות מיניות). ריהאנה יורדת מהבמה ומתנגן ברקע סולו גיטרה קצר. לאחריו ריהאנה פותחת במערכה הבאה בה היא מבצעת את השיר "Raining Men" כשעל ראשה כובע צבאי ובגד העשוי ממלבני צבע כסף. סביב ריהאנה רקדנים עם חליפות צבאיות ורובים ורודים רוקדים מסביבה ובמקביל ריהאנה יושבת על תותח ורוד בגודל טבעי, קטע מופע אותו ביצעה בסיבוב ההופעות הקודם עם השיר "Hard". השיר הבא שהוא Hard כמו בסיבוב ההופעות הקודם רקדנים עם רובים ולבוש צבאי רוקדים סביב ריהאנה. לאחר מכן ריהאנה עוברת לבצע את השירים "Breakin' Dishes" ו-"The Glamorous Life" של שילה אי.אס' בו היא ביצעה סולו תופים, ובסוף המערכה את המחרוזת "Run This Town" / "Live Your Life". ריהאנה יורדת להחליף לבוש למערכה הבאה ובינתיים ברקע מוקרן וידאו נוסף בו ריהאנה עם שמלה אדומה שמתנפנפת באוויר ואומרת "אני שונאת את זה שאני אוהבת אותך". ריהאנה עולה למערכה רביעית בה היא מבצעת את השיר "Unfaithful" כשהיא לובשת שמלה צהובה ארוכה ונועלת מגפיים חומים ועומדת מאחורי סורג ובריח ניאון סגול שאיתם היא עולה ויורדת מעל הבמה. אחרי ביצוע זה ריהאנה מבצעת בלדה נוספת: "Hate That I Love You" בה ריהאנה יושבת ליד הגיטריסט שלה. בביצוע הבלדה הבאה "California King Bed" מסך עשן ממלא את הבמה והמערכה הרביעית נסגרת. בהפסקה של המערכה הרביעית נשמעת ברקע גרסת הרמיקס ל-"Pon de Replay" ומוקרנים קטעים מקליפים של ריהאנה בדומה לסיבוב ההופעות הקודם. המערכה החמישית והאחרונה נפתחת בביצוע השיר
"What's My Name" כאשר היא לובשת חזיית נצנצים ומכנסיים קצרים ורקדינה רוקדים ברקע. בשיר הבא "Rude Boy" מסכי טלוויזיה מקיפים את ריהאנה בעת ביצוע השיר, ולאחריו בא השיר "Cheers (Drink to That)" בו ריהאנה מרכיבה משקפי שמש כהים. בביצוע השיר הבא "Don't Stop the Music" רקדניה של ריהאנה רוקדים בריקודים נמרצים על הבמה וריהאנה מסיימת את המערכה ב-"Take a Bow" כשהיא מוסיפה ללבוש שלה ז'קט סגול. את ההדרן ריהאנה פותחת עם השיר "Love the Way You Lie (Part II)" כאשר היא יושבת על במה קטנה נוספת שמתרוממת מעל הבמה המרכזית ולסיום ריהאנה מבצעת את "Umbrella" כשהיא לבושה בלבוש בצבע זהב וקונפטי וניצוצות יורדים מהתקרה. החל מ-14 בנובמבר ריהאנה ביצעה גם את השיר "We Found Love" בסיום המופע.
מסחר
סיבוב ההופעות גרף 90 מיליון דולר סך הכול מה שהופך אותו לסבוב ההופעות ה-7 הרווחי ביותר לשנת 2011. מחיר ממוצע של כרטיס היה 74.95 דולר ומספר הכרטיסים הממוצע שנמכר היה 12,253. בסך הכול נמכרו 1,200,800 כרטיסים והרווח הממוצע מכל מופע היה 918,367 דולר.
שידורים והקלטות
הביצועים של ריהאנה ברוק ריו שודרו בשידור חי בברזיל ב-Multishow, Globo.com ו־Rede Globo, ושודרו בעולם ב-YouTube. קליפ של ריהאנה בביצוע "We Found Love" במהלך הסיור שודר במופע מועמדויות גראמי ובמהלך 2012 יצא DVD רשמי לסיור מתוך הופעה בבריטניה.
צפון אמריקה
מערכה 1:
מערכה 2:
מערכה 3:
מערכה 4:
מערכה 5:
הדרן:
דרום אמריקה
2."Disturbia"
3."Shut Up and Drive"
4."Man Down"
5."S&M"
6."Let Me"
7."Raining Men"
8."Hard"
10."Run This Town" / "Live Your Life"
11."Unfaithful"
12."Te Amo" (תאריכים נבחרים)
13."Hate That I Love You"
14."California King Bed"
15."?What's My Name"
16."Rude Boy"
17."(Cheers (Drink to That"
18."Don't Stop the Music"
הדרן:
19."(Love The Way You Live (Part II"
20."Umbrella"
אירופה
מערכה 1:
מערכה 2:
מערכה 3:
מערכה 5:
אפקט מרנגוני
אפקט מרנגוני (באנגלית: Marangoni effect; קרוי גם אפקט מרנגוני גיבס, באנגלית: Gibbs–Marangoni effect), נוגע למעבר מסה לאורך השפה בין שני זורמים שקיים ביניהם גרדיאנט במתח הפנים שלהם. במקרה שבו קיימת גם תלות של מתח הפנים בטמפרטורה, האפקט נקרא גם האפקט "התרמו-קפילרי" או "אפקט בנרד מרנגוני ".
היסטוריה
תופעה זו אופיינה לראשונה על גבי הדפנות של כוסות יין על ידי הפיזיקאי ג'יימס תומסון (אחיו של לורד קלווין) בשנת 1855. בתופעה, הנקראת לעיתים "דמעות יין", ניתן להבחין בטיפות יין הנצמדות לדופן הכוס ונשארות מעל למפלס הנוזל. האפקט הכללי, נחקר על ידי הפיזיקאי האיטלקי קרלו מרנגוני ונקרא על שמו. מרנגוני חקר את האפקט בעבודת הדוקטורט שלו, ובפרסם את התוצאות ב-1865. מודל תאורטי מורחב פורסם על ידי גיבס ב-1878.
התופעה
נוזל עם מתח פנים גבוה נמשך חזק יותר על ידי הנוזל שסביבו ביחס לנוזל עם מתח פנים נמוך. לפיכך, מצב שבו קיים גרדיאנט במתח הפנים של הנוזל בין אזורים שונים, יגרור באופן טבעי לזרימה של הנוזל מאזור עם מתח פנים נמוך לאזור עם מתח פנים גבוה. הגרדיאנט במתח הפנים בין אזורים שונים בנוזל, יכול להיגרם מגרדיאנט בריכוז או בטמפרטורה של הנוזל בין האזורים השונים. במקרים פשוטים, מהירות הזרימה הנגרמת מהתופעה היא כאשר  הוא ההפרש בין מתח הפנים של הנוזל בין האזורים השונים ו-\mu הוא צמיגות הנוזל. לדוגמה, מתח הפנים של מים הוא 0.07 Nm בטמפרטורת החדר והצמיגות היא כ-. גם שינוי של אחוזים בודדים במתח הפנים של המים יכול לגרום לזרימת מרנגוני בסדר גודל של 1 m/s. לפיכך, אפקט מרנגוני ניתן להבחנה בצורה פשוטה ובאמצעים פשוטים.
במקרה של חומר פעיל שטח (חפ"ש - חומר המוריד את מתח הפנים בין שני נוזלים איתם הוא בא במגע) המטופטף על גבי שכבת מים, רושה ושות' ביצעו מספר ניסויים כמותיים ופיתח מודל פשוט המתאר בצורה טובה את התוצאות הניסוייות. המודל מתאר את ההתפשטות הרדיאלית של האזור המכוסה בחפ"ש על פני שכבת המים, כתוצאה מאפקט מרנגוני. נמצא כי מהירות ההתפשטות u של שפת האזור המכוסה בחפ"ש היא:
כאשר \gamma_W הוא מתח הפנים של המים, \gamma_S הוא מתח הפנים (הנמוך) של המים המכוסים בחפ"ש, \mu היא צמיגות המים ו-\rho היא צפיפות המים. כאשר ההפרש כלומר ירידה של עשרות אחוזים במתח הפנים של המים כתוצאה מהחפ"ש, ועבור מים מתקיים  נקבל את השוויון השני המוצג למעלה. נשים לב שקיבלנו מהיות שפה ההולכת וקטנה עם התפשטות השטח המכוסה חפ"ש על גבי המים. עם זאת, מהירות השפה היא עדיין בסדר גודל של סנטימטרים או מילימטרים לשנייה, כלומר ניתנת להבחנה באמצעים פשוטים.
המשוואה לעיל מתקבלת על ידי מספר הנחות פשוטות. הראשונה היא ההנחה כי המאמצים כתוצאה מאפקט מרנגוני הנגרמים מגרדיאנט הריכוזים של החפ"ש במים, למאמצים הגזירה הצמיגיים המעכבים את הזרימה. המאמצים הנגרמים מאפקט מרנגוני הם, כלומר הגרדיאנט במתח הפנים של הנוזל כתוצאה מגרדיאנט הריכוזים של החפ"ש במים (גבוה במרכז ואפסי רחוק מהמרכז).
מאמצי הגזירה הצמיגיים בנוזל הם מכפלת הצמיגות בגרדיאנט המהירות לעומק הנוזל כאשר l הוא עומק הנוזל. רושה ושותפיו הניחו כי התנע (המכוון רדיאלית) מועבר מטה לשכבות בעומק הנוזל תוך כדי ההתפשטות החפ"ש. עבור אזור ברדיוס r המכוסה חפ"ש, התנע יגרום להחלקה רדיאלית של שכבות הנוזל עד לעומק l כך שמתקיים כאשר  היא הצמיגות הדינמית (הקבוע המאפיין את העברת התנע בחומר).
כאשר הנחנו כי הגרדיאנט במתח הפנים שווה בקירוב. העלאת שני אגפי המשוואה בחזקת 2/3 מניבה את המשוואה הנתונה למעלה.
מספר מרנגוני, גודל חסר ממד, משמש לאפיין את האפקט היחסי של מתח הפנים אל מול כוחות הצמיגות.
דמעות יין
דוגמה מוכרת לאפקט מרנגוני היא בתופעת "דמעות יין", המצטברות על גבי דפנות הכוס. כיוון שלאלכוהול יש מתח פנים נמוך יותר מאשר למים, אזורים בהם ריכוז האלכוהול במשקה גבוה יותר, יתאפיינו במתח פנים נמוך. בנוסף, לחץ האדים של אלכוהול נמוך מלחץ האדים של היין, מה שגורר אידוי מוגבר של האלכוהול לעומת המים שביין.
בכוס יין, האפקט הקפילרי גורם לנוזל לטפס על דפנות הכוס. הטיפוס של הנוזל מעלה, מאפשר לאלכוהול להתאדות בקלות יותר. כך נוצרים בדפנות הכוס אזורים בעלי ריכוז אלכוהול נמוך יותר. ירידת ריכוז האלכוהול גוררת עלייה במתח הפנים, מה שגורר טיפוס מוגבר יותר של הנוזל על דפנות הכוס. טיפות הנוזל ימשיכו לטפס כלפי מעלה עד שמשקלן יעלה על הכוח הנובע מאפקט זה, מה שיגרום להן לטפטף חזרה כלפי מטה על גבי הכוס.
ניתן להבחין בתופעה גם באופן נוסף על ידי פיזור של שכבת מים דקה על גבי משטח חלק. טפטוף של טיפת אלכוהול על מרכז משטח המים, יגרום למים להתרחק במהירות מהאזור שאליו טופטף האלכוהול, כיוון שמתח הפנים של האלכוהול נמוך יותר ממתח הפנים של המים.
חשיבות התופעה בתופעות מעבר חום ומסה
בתנאים אינרציאליים, ההסעה הטבעית הנגרמת מכוח הכבידה כאשר קיים גרדיאנט טמפרטורה על שפת נוזל, היא בדרך כלל משמעותית יותר מאפקט מרנגוני. לעומת זאת, בתנאי מיקרו-כבידה, בהם השפעת כוח הכבידה היא נמוכה ביותר, ניתן לחזות באפקט מרנגוני ללא השפעות הכבידה. ניסויים שנעשו בצינורות חום (heat pipes) שנערכו בתחנת החלל הבינלאומית, הראו כי בעוד שעל כדור הארץ, צינורות חום שהיה בהן גרדיאנט טמפרטורה גרמו להתאדות נוזל הקירור בקצה אחד ולזרימת האדים דרך הצינור כלומר לייבוש האזור החם, בתנאי מיקרו-כבידה, עקב אפקט מרנגוני והאפקט הקפילרי דווקא ההפך קרה והאזור החם הוצף בנוזל.
בעבות האפקט הקפילרי, הנוזל נצמד לדפנות הצינור החמות. הירידה במתח הפנים של הנוזל עם עליית הטמפרטורה, גוררת זרימת מרנגוני של הנוזל מהאזור החם בדפנות הצינור (מתח פנים נמוך) אל האזור הקר שקרוב לציר (מתח פנים גבוה). המנגנונים ההפוכים של היצמדות לדפנות הצינור בעקבות האפקט הקפילרי מחד, והזרימה מהדפנות פנימה עקב אפקט מרנגוני מאידך, יוצרות סירקולציה של הנוזל בכיוון הרדיאלי בין דפנות הצינור למרכזו.
ההשפעה של אפקט מרנגוני במעבר חום בנוכחות של בועות גז על המשטח החם (כלומר במצב של רתיחה) הוזנחה במשך זמן רב. לאחרונה, קיים עניין רב בנושאי מחקר אלו עקב החשיבות הרבה של האפקט בהבנת מנגנוני הסעת החום ברתיחה.
דוגמאות ושימושים
שימוש חשוב באפקט מרנגוני הוא בייבוש של תבניות סיליקון בתעשיית השבבים לאחר תהליך העיבוד הרטוב, כחלק מתהליך הייצור של מעגלים אלקטרונים. לאחר תהליך העיבוד, נותרות טיפות מים זעירות על גבי התבנית. טיפות הנוזל עלולות לגרום לחמצון של התבנית ולפגוע במעגל האלקטרוני. על מנת לייבש במהירות את טיפות המים, טיפות אלכוהול מותזות על גבי התבנית. ההפרש במתח הפנים בין האלכוהול לבין המים גורמות לדחייה של טיפות המים מהאלכוהול המותז ובכך מאפשרות לכוח הכבידה למשוך בקלות את טיפות המים ולהשאיר את המשטח יבש. באפקט נעשה שימוש גם לצורך תמרון של מיקרו וננו חלקיקים בתוך זורם. כיוון שתופעות מתח פנים הופכות משמעותיות יותר בסקאלות קטנות, ניתן לעשות שימוש בהסעה תרמו-קפילרית לצורך הזזת החלקיקים. אזורים שונים של הנוזל מחוממים בצורה מבוקרות על ידי לייזר אינפרה אדום. החימום יוצר שינוי במתח הפנים של הנוזל וגורם לזרימה של הנוזל עקב אפקט מרנגוני. שליטה מבוקרת בזרימת הנוזל על ידי חימום מבוקר מאפשר תמרון של החלקיקים בצורה עדינה בתוך הנוזל. לאפקט מרנגוני יש חשיבות רבה גם בתחומי הריתוך, גידול גבישים, ועוד.
סוללת בגדאד
סוללת בגדאד המכונה גם "הסוללה הפרתית" (Parthian Battery), היא ככל הנראה הסוללה הקדומה ביותר. הסוללה מתוארכת לתקופה הפרתית, והיא בת כ־2,000 שנה. הסוללה התגלתה בשנת 1936 בהריסות הכפר פארטיאן שבעיראק באזור בו נמצאת כיום העיר בגדאד. במהלך החפירות להנחת פסי רכבת, עובדי הרכבת חשפו מתקן עשוי חימר. תחילה לא ידעו כיצד להתייחס לממצא; מאוחר יותר, בשנת 1938, וילהלם קניג, חוקר גרמני במוזיאון הלאומי של עיראק, מיין את המוצגים באוספי המוזיאון והעלה סברה כי מדובר בתא גלווני.
מבנה הסוללה
הסוללה מורכבת מכד חרס בגובה של כ־130 מ"מ, אליו הוכנס צילינדר נחושת ובתוכו מוט ברזל. הכד היה מלא בנוזל חומצתי כגון חומץ, מיץ לימון או מיץ ענבים. הסברה המקובלת גורסת כי המתקן שימש ככל הנראה לצורך אלקטרוליטי, ולא כמקור אנרגיה. ייתכן שהפרתים, ששלטו בבגדאד (בערך 250 לפנה"ס), עשו שימוש בסוללות אלו כדי לצפות כלים ותכשיטים בכסף וזהב.
בתוכנית הטלוויזיה "מכסחי המיתוסים" בנו שחזור של הסוללות והגיעו למסקנה שחיבור של עשרה כדים בטור יכול להפיק מתח בעל פוטנציאל של 4.5 וולט.
הווארד שולץ
הווארד שולץ (באנגלית: Howard Schultz; נולד ב-19 ביולי 1953) הוא איש עסקים יהודי-אמריקאי, כיהן כמנכ"ל ויו"ר רשת בתי הקפה סטארבקס.
קורות חיים
שולץ נולד וגדל בשיכון בברוקלין שבניו יורק, בן למשפחה יהודית ענייה. אביו, פרד, היה חייל משוחרר ונהג משאית ללא השכלה, ואמו איילין עקרת בית. בזכות הצטיינותו בספורט קיבל מלגת לימודים לקולג' וסיים תואר ראשון בתקשורת באוניברסיטת צפון מישיגן ב-1975.
לאחר הלימודים עבד כסוכן מכירות בחברת זירוקס ובהמשך בחברת כלי הבית האמארפלסט (Hammarplast). הוא זיהה את חברת סטארבקס מסיאטל שהזמינה כמויות גדולות של מכונות קפה ביחס לגודלה, שהתבררה כחברה המתמקדת במכירת פולי קפה בחמישה סניפים, שולץ הצטרף אליה כסוכן מכירות. הוא ניסה לשכנע את בעלי החברה לפתוח בתי קפה, וכשלא הצליח בכך עזב את החברה. הוא הקים ב-1985 בית קפה בשם "Il Giornale" ולאחר שנתיים רכש את סטארבקס. תוך מספר שנים הפכה החברה בהנהלתו לרשת בתי הקפה הגדולה בעולם. בדצמבר 2016 הודיע כי יעזוב את תפקיד המנכ"ל באפריל 2017 וימשיך לכהן כיו"ר החברה. ביוני 2018 הודיע על התפטרותו מתפקיד היו"ר.
בשנים 2001–2006 היה שולץ בעל השליטה בקבוצות הכדורסל סיאטל סופרסוניקס מליגת ה-NBA ושל סיאטל סטורם מליגת ה-WNBA.
שולץ הקים את חברת ההשקעות מוורון (Maveron), דרכה הוא מחזיק במניות חברות כגון גרופון, אי ביי ופינקברי. הונו הוערך על ידי פורבס בכ-2.9 מיליארד דולר. הוא חבר המפלגה הדמוקרטית והוזכר כמועמד אפשרי מטעמה לקראת הבחירות לנשיאות ארצות הברית 2020. בינואר 2019 הודיע כי בכוונתו להתמודד כמועמד עצמאי, אך לאחר בחירתו של ג'ו ביידן הודיע כי לא יתמודד לנשיאות.
שולץ נשוי לשרי ואב לשלושה.
האי גריניארד
האי גריניארד (באנגלית: Gruinard Island; בגאלית סקוטית: Eilean Ghruinneard; הגייה באלפבית הפונטי הבינלאומי: ‎) הוא אי קטן, בלתי מיושב, השייך לסקוטלנד. צורתו אליפטית בקירוב, אורכו כ-2 ק"מ ורוחבו כ-1 ק"מ. בנקודה הקרובה ביותר ליבשת, האי מרוחק רק 1.1 ק"מ מחוף האי הבריטי. במשך כחצי מאה האי היה מזוהם בגחלת (אנתרקס) כתוצאה מניסוי בנשק ביולוגי.
אתר ניסויים בנשק ביולוגי
במהלך מלחמת העולם השנייה, שימש האי גריניארד כאתר ניסויים בנשק ביולוגי. בשנים אלו, הממשלה הבריטית ביקשה לבדוק את ההיתכנות של מתקפה ביולוגית בעזרת גחלת. הממשלה ביקשה לבדוק את מידת הפגיעות של בריטניה בפני מתקפה גרמנית, ואת היכולת לתקוף את גרמניה בנשק זה.
לצורך ניסויים בגחלת, היה צריך למצוא שדה ניסוי שעלול להיות מזוהם למשך שנים ארוכות. האי גריניארד נמצא מתאים והממשלה הבריטית רכשה אותו בכפייה מבעליו.
זן הגחלת שנבחר לניסוי באי גריניארד היה זן אלים במיוחד בשם "Vollum 14578", אשר נקרא על שם R. L. Vollum, פרופסור לבקטרילוגיה באוניברסיטת אוקספורד, שסיפק את החידק לניסויים. שמונים כבשים נלקחו לאי, והאי הופצץ בפצצות מלאות בנבגי גחלת, קרוב למקום בו שהו הכבשים. הכבשים חלו בגחלת והחלו למות ימים אחדים לאחר החשיפה. חלק מהניסויים תועדו בסרטי 16 מ"מ צבעוניים, אשר נשארו מסווגים עד 1996. סרטון אחד מראה פיצוץ של פצצת גחלת תלויה על תורן גבוה. כשהפצצה מתפוצצת, ענן בגוון חום נראה נישא לעבר הכבשים. סרטון מאוחר יותר מתעד את שריפת גופותיהן של כבשים נגועות בגחלת, לאחר סיום הניסוי.
מדענים בריטיים הסיקו לאחר השלמת הניסויים, שהפצת כמות גדולה של נבגי גחלת תגרום לזיהום יסודי של ערים גרמניות, ותותיר אותן בלתי ניתנות ליישוב למשך עשורים. מסקנות אלו אוששו על ידי הניסיונות המוקדמים לטהר את האי, ניסיונות אשר נכשלו עקב העמידות הגבוהה של נבגי הגחלת. במשך שנים ארוכות, טיהורו של האי עד למצב שיאפשר גישה לציבור הכללי נחשב יקר מדי ומסוכן מדי לביצוע. האי גריניארד הושם בהסגר לזמן בלתי מוגבל. ביקורים באי נאסרו כליל, למעט בדיקות תקופתיות למדידת רמת הזיהום.
מבצע "קציר אפל"
בשנת 1981 עיתונים בריטים החלו לקבל מכתבים תחת הכותרת Operation Dark Harvest ("מבצע קציר אפל"), ובהם דרישה מהממשלה לטהר את האי. המכתבים טענו כי "צוות של מיקרוביולוגים משתי אוניברסיטאות" עלה לאי ואסף כ-130 ק"ג של אדמה. הקבוצה איימה להשאיר דוגמיות מהאדמה המזוהמת "במקומות מתאימים אשר יבטיחו את היעלמותה המהירה של אדישות הממשלה ואת החינוך המהיר באותה המידה של הציבור הכללי". באותו היום, חבילה אטומה של אדמה הוצבה מחוץ למכון מחקר צבאי; בדיקות הראו שהאדמה הכילה חיידקי גחלת.
ימים אחדים לאחר מכן, חבילה אטומה נוספת של אדמה הושארה בעיר בלאקפול (Blackpool), בה התקיימה באותה העת הוועידה השנתית של מפלגת השלטון השמרנית. אדמה זו לא הכילה גחלת, אך דווח שהיא דומה לסוג האדמה שנמצאת באי.
טיהור
החל משנת 1986, ממשלת בריטניה עשתה מאמץ נחוש לטהר את האי. 280 טון של תמיסת פורמאלדהיד מדולל ב-2000 טון מי ים רוססו מעל כל רחבי האי. באזורים המזוהמים ביותר, השכבה העליונה של האדמה הנגועה הועברה מהאי בתיבות אטומות. בשלב זה העלו לאי עדר של כבשים והן נותרו בריאות. ב-24 באפריל 1990, לאחר 48 שנים של סגר, ו-4 שנים לאחר הטיהור, מייקל ניוברט, שר זוטר במשרד ההגנה, ביקר באי והכריז על בטיחותו, על ידי הסרת שלטי האזהרה האדומים מהמקום. נכון לאוקטובר 2007, לא נצפו מקרים נוספים של מחלת הגחלת בכבשים שעל האי.
בתאריך 1 במאי 1990, האי נרכש על ידי יורשיו של הבעלים המקוריים, תמורת סכום המכירה המקורי - 500 ליש"ט.
רולנד (נ"מ)
הרולנד הוא מערכת טילי קרקע-אוויר (נ"מ) ניידת לטווח קצר.
היסטוריה
הרולנד תוכנן בשותפות צרפתית-גרמנית, בשביל הדרישה למערכת טילים ניידת להגן על אתרים שמורים בעלי חשיבות רבה, כגון שדות תעופה. המערכת הייתה גם אחת ממערכות הטק"א היחידות שארצות הברית רכשה מחברות זרות.
פיתוח המערכת החלה בשנת 1963, כמחקר על ידי "נורד אביאטיון" הצרפתית וBölkow הגרמנית, בגרמניה המערכת נקראה P-250 ובצרפת SABA. שתי החברות החלו לשתף פעולה בפרויקט הפיתוח [במהלך החליפו את שמם לAerospatiale הצרפתית וMBB הגרמנית] ב-1964 מאוחר יותר ייסדו את uromissile החברה הארופית לייצור טילים. Aerospatiale לקח חלק עיקרי הפיתוח המערכת הראשונה רולנד 1 הפועלת רק בשמים נקיים\אור יום, ובMBB פיתחו את הרולנד 2 מערכת הפועלת בכל מזג אוויר יום ולילה. Aerospatiale הייתה גם האחראית על פיתוח השלב הראשון של הטיל ואת מערכת ההנעה, בזמן שMBB פיתחה את השלב שני של טיל עם ראש נפץ ומערכות בקרת האש. הירי הראשון של אב הטיפוס טיפוס התקיים ביוני 1968, נגד כטב"ם מטרה CT-20 וייצור המערכת הייתה צפויה לינואר 1970. הניסוים והפיתוחים ערכו זמן רב מהמצופה ומערכת הרולנד 1 נכנסה לשירות מבצעי בצבא הצרפתי רק באפריל 1977, בעוד מערכת הרולנד 2 נכנסה לשירות הצבא הגרמני רק ב-1978 ואחריו בצבא הצרפתי ב-1981. גם מכירי המערכת עלו במשך הפיתוח עקב ירידה בכמות הכלים שיוצרו.
ב-1 ביוני 1982, במהלך מלחמת פוקלנד הארגנטינאים הפילו מטוס הרייר של חיל האוויר הבריטי על ידי המערכת.
העיראקים הצליחו להפיל מטוס A-10 Thunderbolt II בתחילת המלחמה בעיראק, במהלך הקרב על בגדאד, בעזרת המערכת.
מבנה והנדסה
הרולנד תוכננה לתת מענה למטרות הטסות במהירויות של עד מאך 1.3 בגבהים של בין 20 מטרים ל-5,500 מטר עם מינימום יעילות לטווח של 500 מטר, ומרחק מרבי של 6,300 מטרים. המערכת יכולה לפעול כמערכת הדמיה אופטית או מכ"םית והמצב יכול להשתנות במהלך השימוש. המערכת עשתה שימוש במכ"ם אפקט דופלר בעל טווח של 15-18 ק"מ.
טיל הרולנד הוא טיל דו-שלבי מוצק דלק באורך 2.4 מטר במשקל של 66.5 ק"ג יחד עם חומר נפץ במשקל של 6.5 ק"ג. הטיל נע במהירות של מאך 1.6. הטיל מתפוצץ  6 מטרים קרוב למטרה. כל מערכת נושאת שני צינורות שיגור ושני טלים ועוד 8 טילים בתוך הרכב, או בצריח שמזין את הטילים אוטומטית בתוך 10 שניות לכל טעינה חדשה.
עבור הגנה על מתקנים שמורים, אפשר להוסף למערכת עד 8 מקלעים נוספים.
צדרת
צדֶרת, הידועה גם בשמות דלקת הצֶדֶר ופלאוריטיס (באנגלית: Pleurisy), או דַּלֶּקֶת קְרוּם הָרֵאָה לפי החלטת האקדמיה ללשון העברית, היא דלקת בקרומים העוטפים את הריאות הנקראים צֶדֶר או אֶדֶר. הגורם השכיח ביותר לדלקת הצדר הוא זיהום חיידקי או נגיפי בגוף האדם אך המחלה עלולה גם להתפתח כתוצאה ממחלות אחרות, כגון דלקת ריאות, תסחיף ריאתי, מחלות אוטואימוניות, סרטן ריאות, וכן בעקבות ניתוחי לב, דלקת לבלב, טראומת חזה ואסבסטוזיס. לעיתים הסיבה למחלה נותרת לא ידועה (סיבה אידיופתית).
תיאור כללי
בגוף בריא, ישנן בחלל האדר בריאות כמויות נוזל קטנות המשמשות כחומר סיכוך לשני משטחי הריאות ומאפשרת להם לנוע בקלות זה על גבי זה. כאשר הקרום העוטף את הריאות לוקה בדלקת, המשטחים עלולים להתייבש או להידבק זה לזה, מה שמקשה על הנשימה וגורם לכאב חד בזמן הנשימה ובהמשך אף לכאב עמום ותמידי. תסמינים אחרים עשויים לכלול קוצר נשימה, שיעול, חום או ירידה במשקל. כמו יש, ישנם מקרים בהם כמות גדולה של הנוזל המשמש כחומר סיכוך עלולה להצטבר בחלל האדר, המשמש כמרווח שבין שני המשטחים, וליצור מוגלה, דבר אשר יוביל להתפתחות המחלה.
סימנים ותסמינים
התסמין המכונן של דלקת הצדר היא כאב חד, דקירה או צריבה פתאומית בצד הימני או השמאלי של החזה במהלך הנשימה, במיוחד בזמן שאיפה או נשיפה. הכאב מחמיר בעת נשימה עמוקה, שיעול, עיטוש או צחוק. יתר על כן, הכאב עשוי להישאר ממוקד במקום אחד, או שהוא עשוי להתפשט ולהקרין לכתף או לגב. לעיתים, הכאב אף עשוי להפוך לכאב עמום למדי.
כתלות בסיבת הכאב, כאבים בחזה עשויים להיות מלווים בתופעות נוספות:
השפעות של מחלות אחרות
לעיתים קרובות, דלקת הצדר קשורה לסיבוכים של מחלות אחרות המשפיעות על קרום האדר.
תפליט פלאורלי
במקרים מסוימים של דלקת הצדר, עודף נוזלים מצטברים בחלל האדר, תופעה אשר נקראת תפליט פלאורלי. הצטברות עודפי נוזלים לרוב לא תאלץ את שני משטחי הריאות לשפשף זה את זה בעת הנשימה, דבר אשר יכול להקל על הכאבים של דלקת הצדר. אולם, כמות גדולה של נוזלים יכולה לגרום לקריסת הריאה ולקשיי נשימה.
במקרים מסוימים של תפליט פלאורלי, עודף הנוזל נדבק והופך למורסה. זה נקרא אמפיאמה.
אדם יכול לפתח תפליט פלאורלי גם בהיעדר דלקת הצדר. לדוגמה, דלקת ריאות, אי ספיקת לב, סרטן או תסחיף ריאתי עלולים להוביל לתפליט פלאורלי.
חזה אוויר
חזה אוויר זה מצב בו אוויר או גז מצטברים בחלל האדר. מצב זה יכול לנבוע מפגיעה חריפה בריאה או ממחלת ריאה כמו אמפיזמה. הליכים רפואיים הנעשים בריאה, כמו ניתוח, ניקוז נוזלים עם מחט, בדיקת ריאה פנימית בעזרת אור ומצלמה או אוורור מכני, יכולים גם הם לגרום לחזה אוויר.
הסימפטום השכיח ביותר הוא כאב פתאומי בצד אחד של הריאה וקוצר נשימה. במקרים מסוימים, חזה אוויר יכול להפעיל לחץ על הריאה ולגרום להתמוטטותה.
חזה דם
חזה דם (המוטורקס) הוא מצב בו מצטבר דם בין שני קרומי האדר בריאות. הגורם השכיח ביותר למצב זה הוא פגיעה בחזקה כתוצאה מטראומה, ניתוח לב או ניתוח בחזה.
חזה דם עלול להפעיל לחץ על הריאה ולאלץ אותה להתמוטט. זה גם יכול לגרום לזעזוע, ולמצב של הלם שבה כמות מספקת של דם לא מסוגלת להגיע לאיברים.
גורמים וסיבות למחלה
לאור העובדה כי לחלל האדר יכולים לפלוש נוזלים, אוויר, וחלקיקים מחלקים שונים של הגוף, הדבר הופך את האבחנה לקשה יותר.
זיהום נגיפי (כגון Human respiratory syncytial virus, Adenoviridae, שפעת, Human parainfluenza viruses) הוא הגורם השכיח ביותר לדלקת הצדר. עם זאת, ישנם מצבים אחרים שיכולים לגרום לדלקת:
כאשר החלל האדר מתחיל להתמלא בנוזלים, כמו במצב בו מתפתחת דלקת הצדר, ניתן להקל על כאבי החזה אך יכול להיווצר קוצר נשימה, מכיוון שהריאות מתרחבות במהלך תהליך הנשימה. במקרים מסוימים של כאבים בחזה הם אידיופטיים, מה שאומר שלא ניתן לקבוע את הגורם המדויק.
גבע בנימין
גֶּבַע בִּנְיָמִין (אָדָם) היא התנחלות ויישוב קהילתי הממוקם 2 ק"מ צפונית מזרחית לירושלים, בין כביש 437 לכביש 60. היישוב הוקם על ידי יוצאי שכונות ירושלמיות שהתגבשו לגרעין שנקרא "גרעין אדם". הגרעין התגורר בשתי נקודות עד שב-1984 אושר ליישוב מיקומו הנוכחי.
שם
מקור השם "גבע בנימין" הוא בעיר הכהנים המקראית גבע שבנחלת שבט בנימין, הנזכרת רבות בתנ"ך, ואשר שמה השתמר בשם הכפר הסמוך ממערב "ג'בע". היישוב קרוי באופן לא רשמי "אדם", על שמו של סגן הרמטכ"ל, האלוף יקותיאל אדם, שנהרג ביוני 1982 בלבנון. מקור השם הלא רשמי הוא בכינוי שנתנו לקבוצתם ראשוני הגרעין שהקים לימים את היישוב. בקשת התושבים לקרוא ליישוב אדם נדחתה על ידי ועדת השמות הממשלתית מכיוון שהעיר המקראית אדם רחוקה מאוד ממיקום היישוב ליד ירושלים, אולם בפועל השימוש בשם "אדם" בקרב תושבי המקום נפוץ יותר מהשם הרשמי.
היסטוריה
הגרעין המייסד של היישוב נקרא "גרעין אדם" והתגבש מבני שכונות בירושלים שביקשו להקים יישוב בקרבת ירושלים, לאחר שהבשילה בהם ההכרה כי עתידם יהיה טוב יותר במקום חדש. השקפתם הפוליטית של חברי הגרעין והרוח הגבית שנתנה ממשלת בגין באמצעות סיוע כלכלי דחפו את ראשי הקבוצה להקים את ההתיישבות דווקא בחבל בנימין. באפריל 1984 אישרה ועדת ההתיישבות של הממשלה והסוכנות היהודית את הקמת היישוב, שיועד להיות שכונה עירונית. בשנת 1984 הוכשרה הקרקע על ידי קרן קיימת לישראל, החטיבה להתיישבות הציבה במקום 20 קרוואנים ונערך טקס העלייה לקרקע.
במרבית השנים אופיינה הבניה ביישוב בבתים פרטיים צמודי קרקע. החל מתחילת שנות האלפיים עיקר הפרויקטים החדשים שנבנו אופיינו בבניה רוויה - מדורגים ובתים רב משפחתיים.
ב-26 ביולי 2018 ביצע מחבל פלסטיני פיגוע דקירה בבית ביישוב, רצח את יותם עובדיה ופצע שני אזרחים נוספים. לאחר ששנים רבות סבל היישוב מעומסי תנועה כבדים בכניסה וביציאה ליישוב, נפתח בדצמבר 2018 מחלף גבע בנימין שנתן פתרון לבעיה.
צדרת
בדיקות גופניות
לאדם הסובל מפלאוריזיס עשויות להיות שכבות דלקתיות בצינוריות שמשמיעות צליל מחוספס כאשר הן משתפשפות זה בזה בזמן הנשימה.
גבע בנימין
היישוב
גבע בנימין מוגדר כיישוב עירוני-קהילתי, והוא מנוהל על ידי ועד מקומי בתוך מועצה אזורית מטה בנימין. הוא מונה כ-6,000 תושבים (נכון לשנת 2022). ביישוב מתגוררים חילונים, מסורתיים, דתיים וחרדים. קרבתו לירושלים עודדה את התפתחותו. קרבתו למדבר השאירה בקרבתו שטחים נרחבים של אדמות מדינה המאפשרים את התפתחותו.
צדרת
בדיקות אבחון
בהתאם לתוצאות הבדיקה הגופנית, מבוצעות לעיתים בדיקות אבחון.
גבע בנימין
היישוב
ביישוב ישנם שלושה בית ספר: ממלכתי תל"י "אדם-ועולמו" (כיתות א'-ח'), ממ"ד "אהבת תורה" (כיתות א'-ו') ותלמודי תורה חרדיים "אור פנחס" ו"תשב"ר", ספרייה, מעוז של תנועת הנוער בית"ר וסניף של תנועת בני עקיבא, בנוסף, קיים סניף של תנועת הילדים עוז (כיתות א'-ג') ביישוב.
צדרת
צילום חזה
צילום רנטגן בחזה מצלם את הלב והריאות. הצילום עשוי להראות אוויר או נוזלים בחלל האדר. בנוסף, הצילום עשוי להראות את הגורם (למשל, דלקת ריאות, צלע שבורה או גידול בריאה) של הדלקת.
גבע בנימין
היישוב
השירותים הדתיים כוללים: בתי כנסת, מקוואות, בתי מדרש, תלמוד תורה.
צדרת
צילום חזה
לפעמים צילום הרנטגן נלקח בשכיבה על הצד הכואב. זה עשוי להראות נוזלים, כמו גם שינויים במיקום הנוזל, שלא הופיעו בצילום הרנטגן האנכי.
בדיקות דם
בדיקות דם יכולות לאתר זיהומים חיידקיים או נגיפיים, דלקת ריאות, חום, תסחיף ריאתי או זאבת.
גבע בנימין
היישוב
אזור התעשייה שער בנימין המשתרע על שטח של 600 דונם ומאכלס תעשייה, מסחר ושירותים נמצא בשטחו המוניציפלי של היישוב.
צדרת
אק"ג
בדיקת אלקטרוקרדיוגרפיה יכולה לקבוע אם מצב לב הוא הגורם לתסמינים.
גבע בנימין
בקרבת היישוב
כקילומטר מזרחית ליישוב הוקם מאחז בשם "סנה" (ע"ש הסלע המקראי ששכן באזור), המוכר יותר בשם "בני אדם". מצפון לגבע בנימין הוקם ב-1998 אזור תעשייה שער בנימין המשמש בעיקר למסחר ושירותים. דרומית ליישוב מצויות, מזרחית לכביש 437, חמש מצבות ענקיות המכונות על ידי הערבים "קַבּוּר בני אסרָאיל", אשר יש המזהים אותם עם אירועים מקראיים. בסמוך ליישוב עובר ערוץ נחל מכמש. בפתח הערוץ ניצבים שני סלעים, המזוהים עם הסלעים המקראיים "סנה" ו"בוצץ", המוזכרים בספר שמואל ב' בתיאור הקרב שבין יונתן בן שאול לפלשתים. בימים עם ראות טובה ניתן לצפות מהיישוב על ים המלח.
צדרת
אולטרה סאונד
בבדיקת אולטרה-סאונד משתמשים בגלי קול כדי ליצור תמונה. בבדיקה זו ניתן לראות היכן ממוקם הנוזל בחזה כמו גם האם קיים גידול.
אף על פי שאולטרה סאונד מראה האם ישנם נוזלים סביב הריאות, גלי הקול מתפזרים על ידי האוויר ולכן לא ניתן לקבל תמונה של הריאות בפועל באמצעות שיטה זו.
בדיקת CT
בדיקת CT מספקת תמונה של הריאות שנוצרת על ידי מחשב ויכולה להראות כיסי נוזלים. כמו כן, הבדיקה יכולה להראות סימנים של דלקת ריאות או גידול.
בדיקת MRI
בדיקת דימות תהודה מגנטית, המכונה גם סריקת תהודה מגנטית גרעינית, משתמשת במגנטים רבי עוצמה כדי להציג השפעות וגידולים של חלל הריאה.
בדיקת גז מדם עורקי
בדגימה של גז מדם עורקי, נלקחת כמות קטנה של דם מעורק, בדרך כלל מפרק כף היד. לאחר מכן נבדקות רמות החמצן והפחמן הדו-חמצני בדם. בדיקה זו מראה עד כמה טוב הריאות שואפות חמצן.
דיקור נוזלים מבית החזה
אם ישנו חשד לנוכחות של עודף נוזל בחלל האדר, וידוע מיקומו המדויק של הנוזל בריאות, ניתן לקחת דגימה של הנוזל לבדיקה. ההליך ללקיחה של נוזלים מבית החזה נקרא דיקור נוזלים מבית החזה. בהליך זה, הרופא מכניס מחט קטנה או צינור דק וחלול העשוי מפלסטיק אל תוך בית החזה ומוציא דגימה של הנוזל.
הליך זה יכול להיעשות במרפאה ובמשרדו של הרופא או בבית החולים. הרופא נעזר באולטרה סאונד על מנת לדעת היכן בדיוק עליו לדקור כדי להגיע לנוזל שנלכד בכיסים קטנים סביב הריאות.
הליך דיקור הנוזלים בדרך כלל לא גורם לסיבוכים רציניים. כמו כן, צילום רנטגן של החזה מתבצע לאחר ההליך להערכת מצב הריאות. הסיבוכים האפשריים מהליך זה כוללים את הדברים הבאים:
הנוזל הנלקח נהריאות נבדק תחת מיקרוסקופ ומוערך בנוכחות כימיקלים לצבעו ומרקמו. מידת הבהירות של הנוזל מהווה אינדיקטור לזיהום, סרטן או מצבים אחרים העלולים לגרום להתפתחות נוזל או דם בחלל האדר.
ביופסיה
אם ישנו חשד לשחפת או סרטן, חלק קטן של חלל האדר נבדק תחת מיקרוסקופ כדי לתת אבחנה מוחלטת. תהליך זה נקרא ביופסיה.
קיימות מספר דרכים לקחת דגימות רקמות:
טיפול במחלה
לטיפול מספר מטרות:
הליכים רפואיים
אם כמויות גדולות של נוזלים, אוויר או דם לא מוצאים מחלל האדר, הם עלולים לגרום לקריסת הריאה. ההליכים הכירורגיים המשמשים לניקוז הנוזלים, האוויר או הדם מחלל האדר הם כדלקמן:
תרופות
שתי תרופות משמשות להקלה על תסמיני דלקת הצדר:
ייתכן שיש תפקיד לשימוש בקורטיקוסטרואידים (לטיפול בשחפת השחפת), בטקרולימוס (פרוגרף) ובמטוטרקסט (טרקסאל, ראומטראקס) בטיפול בדלקת. יש צורך במחקרים נוספים על מנת להוכיח את יעילות התרופות.
שינויים באורך חיים
הדברים הבאים עשויים להועיל בהורדת הסיכוי לחלות בדלקת הצדר:
טיפול במקור הדלקת
באופן אידיאלי, הטיפול היעיל ביותר בדלקת הצדר הוא חיסול הגורם ההתחלתי למחלה.
הטיפול בדלקת הצדר תלוי במקור הדלקת והוא נקבע על ידי רופא על בסיס הערכה פרטנית. פראצטמול ואמוקסיצילין, או אנטיביוטיקה אחרת הניתנת במקרה של זיהומים בקטריאליים, הם תרופות שכיחות שניתנות על ידי הרופאים כדי להקל על הסימפטומים הראשוניים והכאבים בחזה. כמו כן, תרופות אנטי דלקתיות שאינן סטרואידיות (NSAIDs), כגון אינדומטצין, משמשות בדרך כלל כחומרים למניעת כאב.
טיפולים אלטרנטיביים
הוכח כי תמציות מהתרופה העממית הברזילאית Wilbrandia ebracteata ("טאיויה") מפחיתות דלקת בחלל האדר של עכברים. נראה כי התמצית מעכבת את אותו אנזים, cyclooxygenase-2 (COX-2) המזרז את התפתחות הדלקת, והתמצית משמשת כתחליף לתרופות האנטי-דלקתיות הלא סטרואידיות.
אבחון המחלה
לדלקת הצדר, כמו גם לדלקות אחרות המופיעות בחלל האדר יכולות להיות השפעות חמורות, כתלות בגורם שלהן. באופן כללי, לטיפול בצדרת יש אבחון מצוין, אך אם היא לא מטופלת זה יכול לגרום לסיבוכים קשים. לדוגמה, יכולה להיווצר מחלת לב ריאתית כתוצאה מהדלקת, אשר באה לידי ביטוי בדלקת בזרועות וברגליים, ולאחר מכן אף להוביל לאי ספיקת לב.
אם הגורמים לדלקת הצדר או לדלקות אחרות בחלל האדר אובחנו וטופלו מוקדם, ניתן לצפות להחלמה מלאה. ניתן לגייס עזרה של רופא ריאה על מנת לטפל במקור של הדלקת ולבנות תוכנית שיקום לאחר התרפאות מהמחלה.
יערה בן-דוד
יערה בן דוד (נולדה ב-1947) היא משוררת, מבקרת ספרות ואמנית קולאז'ים ישראלית.
ביוגרפיה
בן-דוד נולדה בבגדאד שבעיראק ב-1947 ועלתה לישראל עם משפחתה ב-1952. היא בוגרת ספרות עברית ופילוסופיה מטעם אוניברסיטת תל אביב, מוסמכת האוניברסיטה העברית בספרות השוואתית. שימשה כחברת מועצה בכתבי העת מאזנים ופסיפס. הוציאה ספרי שירה וכן שתי אסופות של מאמרים עיוניים: "אהבה ממבט שני", הוצאת "עקד" (1997) ו"במבוך המראות", הוצאת "כרמל" (2012).
בשני הקבצים העיוניים יש התייחסויות לטקסטים בפרוזה ובשירה, כשכל יצירה נבחנת בהקשר ליצירות אחרות של אותו סופר או סופרים אחרים. היצירות הנבחרות הן מהספרות העברית ומספרות העולם המתורגמת, ביניהן הגלגול מאת פרנץ קפקא, וכן יצירות של סמואל בקט, אנטון צ'כוב, גבריאל גרסיה מרקס, אהרן אפלפלד, זלדה ועוד. חלק מהמאמרים המופיעים בספריה ראו אור בבמות ספרותיות שונות כגון: משא, "מאזנים", "עתון 77", "הארץ / ספרים", "גג", "מעריב" ועוד. שיריה תורגמו לשפות: אנגלית, ספרדית (על ידי לואיסה פוטורנסקי), צרפתית, גרמנית, רוסית, ארמנית, הונגרית, פולנית וסלובנית וראו אור בכתבי עת ובעיתונות בארץ ובעולם. לעשרות מהם נכתבו לחנים על ידי משה זורמן, מיכאל וולפה, אייל באט ואחרים.
מצב הטבע
מצב הטבע הוא מושג בו משתמשים פילוסופים שונים במחשבה מדינית, כאשר מדובר על המצב בו חיו אנשים לפני היווצרות השלטון.
הוגים שונים מתארים את מצב הטבע בצורה שונה. לדוגמה, תומאס הובס מתאר את המצב הטבע כמלחמת כל בכל (אדם לאדם זאב). לעומתו ג'ון לוק סובר שמצב הטבע הוא מצב בו כל אדם נשמע לציווי השכל שלו, וזה מנחה אותו לפי משפט הטבע. כלומר, האדם פועל לפי ריסונו הפנימי, אינו נשלט על ידי כוח כפייה חיצוני, ולמעשה ישנו כיבוד הדדי אוניברסלי של הזכויות הטבעיות שהן חיים, חירות ורכוש. בני האדם מכבדים את הזולת וקניינו, מתוך הנחה שהתבונה מחייבת גם את הזולת לנהוג בדרך זו.
ז'אן-ז'אק רוסו הציג עמדת נגד להשקפות של חלק מקודמיו, ולזו של תומאס הובס במיוחד, בכל הנוגע לאופי מצב הטבע. עדות אחת לעמדתו הנגדית ניתן לראות בחיבורו של רוסו, מאמר על המקור והיסודות לאי-השוויון בין בני-האדם. "[בזמן ש] פילוסופים... חשו בצורך ללכת אחורה למצב הטבע... אפילו לא אחד מהם הגיע לשם... כל אחד מהם, בקצרה, בהתבטאות מתמדת על רצונות, שקיקה, דיכוי, יצרים, וגאווה, העביר למצב הטבע רעיונות שנרכשו בחברה; בכך, הדיבור על הפראי, הם תיארו את האדם החברתי". רוסו, אם כן, התייחס למצב הטבע כמצב קדם-חברתי מוחלט, הנשקף לא רק באופי הסביבה, אלא גם, ובאופן החשוב ביותר, במאפיינים של האדם עצמו.
האדם במצב הטבע, טען רוסו, מונע מתוך אהבה עצמית, אך מסוגל להרגיש גם חמלה – הוא לא אגרסיבי ולוחמני, אלא, חרד ורודף שלום. אם מתקיים במצב הטבע סכסוך בין שני אנשים על פריט מזון, לדוגמה, כל אחד מהמשתתפים "יראה במעשי האלימות האלה אירועים טבעיים בלבד, בלי שמץ של רגשות חוצפה או פגיעה, או כל תחושה אחרת, זולת החדווה או הצער של הצלחה או כישלון". בהיותו זר לכל קשר חברתי, האדם במצב הטבע מנותק מכל הדאגות, הגישות, והיצרים שתלויים בהכרה שלו בקיומם של אחרים, ובהיותו עומד בקשר כלשהו אליהם: '[בני אדם במצב הטבע] לא שימרו סוג של קשר אחד עם השני, וכתוצאה מכך היו זרים לנהנתנות, כבוד, הערצה, ובוז; לא היה להם מושג קלוש בדבר 'שלי' ו-'שלך', או השגה אמיתית של צדק'.
קרחון מאלוראד
אורכו של קרחון מאלורד 14 קילומטרים;
רוחבו של קרחון מאלורד 9 קילומטרים.
קרחון מאלורד גובל ברכס מארסקוט שמצפון-מזרח לו;
קרחון מאלורד גובל ברמת סרדנוגורי, שמדרום לו;
קרחון מאלורד גובל בגבעת הנסון, שמדרום-מערב לו.
מיפוי אזור הקרחון
הקרחון מופה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey).
מקור השם
הקרחון נקרא על שם היישוב מאלורד שבצפון מערב בולגריה.
רסיסים
רסיסים (באנגלית: Fugitive Pieces) הוא רומן מאת הסופרת והמשוררת הקנדית אן מייקלס. הוא פורסם לראשונה ב-1996 וזכה בפרס הרומן הראשון של ספרים בקנדה, פרס Trillium, פרס בייליז לסיפורת מאת נשים (פרס אורנג'), פרס הספרות של הגרדיאן, ופרס וינגייט של ג'ואיש קווטרלי.
הספר כתוב בשפה פיוטית עם שכבות של מטפורות, והוא חוקר תמות של טראומה, צער, אובדן, זיכרון, וכן תגליות - הן האישית והן המדעיות.
הספר עובד לסרט שהוקרן לראשונה בפסטיבל הקולנוע הבינלאומי של טורונטו ב-2007, בבימויו של ג'רמי פודסווה. התסריט נכתב על ידי מייקלס עצמה. בסרט כיכבו סטיבן דיליין וראדה סרבדז'יה.
תקציר העלילה
בחלק הראשון של הספר, יעקב ביר הוא ילד יהודי בן 7 החי עם משפחתו בפולין. כשהנאצים מסתערים על בית המשפחה, הוא נמלט מגורלם של הוריו ואחותו, בלה, שנרצחים, כשהוא מתחבא מאחורי הטפט בארון. משם הוא בורח ליער. לאחר זמן מה, הוא נתקל בארכאולוג, אתוס רוסוס, שחופר באתר בביסקופין. אתוס מבריח את יעקב לאי זקינתוס ביוון. אתוס הוא גם גאולוג, והוא מוקסם מעץ ואבנים עתיקים. יעקב לומד יוונית ואנגלית, אך מגלה שככל שהוא לומד שפות חדשות, הן מוחקות מזכרונו את העבר.
אחרי המלחמה, אתוס ויעקב מהגרים לטורונטו, שם לאחר כמה שנים יעקב פוגש את אלכסנדרה בספריית המוזיקה. אלכס היא אישה אינטנסיבית, פילוסופית ואשפית של משחקי מילים. יעקב ואלכס מתחתנים, אבל הקשר נכשל כי אלכס מצפה שיעקב ישתנה בקצב מהיר, ושינטוש את העבר שלו. יעקב חושב ללא הרף על זכרונותיו מאחותו, בלה, במיוחד אלה בהם היא מנגנת בפסנתר. בסופו של דבר הם מתגרשים. יעקב פוגש ומתחתן עם מיכאלה, ובעזרתה הוא מסוגל להרפות מבלה. יחד הם עוברים ליוון להתגורר בבית שעבר מדור לדור במשפחת רוסוס.
החלק השני של הספר מסופר מנקודת מבטו של בן, פרופסור קנדי ממוצא יהודי, אשר נולד בקנדה להורים ניצולי שואה. בשנת 1954 בית המשפחה באונטריו נהרס על ידי הוריקן הייזל. בן הופך למומחה להיסטוריה של מזג האוויר, ומתחתן עם בחורה בשם נעמי. הוא מעריץ גדול של שירתו של יעקב, ובמיוחד האופן שבו הוא מתמודד עם נושא השואה, כאשר בן עצמו מתקשה להתמודד עם הזוועות שההורים שלו וודאי סבלו. בסופו של הסיפור, בן נשלח כדי להחזיר מביתו ביוון את כתביו של יעקב, שם בן מבלה שעות בנבירה בעברו של יעקב.
חזימה בנת א-שריף נאצר
חזימה בנת א-שריף נאצר (בערבית: حزيمة بنت الشريف ناصر; 1884 – 27 במרץ 1935) הייתה המלכה הראשונה של ממלכת עיראק ההאשמית.
ביוגרפיה
חזימה בת נאצר אבן עלי נולדה בשנת 1884 בעיר מכה שבחצי האי ערב. בשנת 1904, כשהייתה בת 20, פגשה את פייסל אבן חוסיין, בנו השלישי של חוסיין בן עלי, השריף הגדול של מכה ולימים מלך עיראק, והתחתנה איתו באיסטנבול. לזוג נולדו ארבעה ילדים, שלוש בנות ובן, ראזי, מי שיהיה לימים ראזי, מלך עיראק.
בעקבות מלחמת העולם הראשונה התמוטטה האימפריה העות'מאנית, ושטחיה הנרחבים חולקו בין מעצמות המערב, בעיקר בין בריטניה הגדולה לצרפת. בעקבות האירועים נסע פייסל, בעלה של חזימה, לסוריה והכריז על עצמו כמלכה של סוריה הגדולה, בהתרסה כנגד רצונה הגלוי של צרפת להפוך את שטח סוריה לקולוניה צרפתית. כתוצאה מכך הפכה חזימה הפכה לזמן קצר למלכת סוריה. פייסל, חזימה וילדיהם התגוררו בארמון מלכותי בקרבת דמשק. חודשים ספורים בלבד לאחר הכרזתו למלך סוריה איבד פייסל את תוארו, וזאת בעקבות פלישת הצרפתים, אשר סירבו לקבל את תוקף טענתו של המלך החדש לריבונות על שטח סוריה. כתוצאה מכך איבדה גם חזימה את תוארה, ובני הזוג נאלצו להסתמך על רצונה הטוב של בריטניה הגדולה, ועל יחסיה הטובים עם בני השושלת ההאשמית באותם הימים.
בעקבות הצורך הבריטי בהקמתו של ממסד מנהלי חדש בשטחי המנדט החדשים שהוענקו להם, וכן הרצון לגמול לבני השושלת ההאשמית על התייצבותם האיתנה לצדה של בריטניה במהלך מלחמת העולם, בין היתר במסגרת המרד הערבי, החליטו הבריטים בשנת 1921 להכתיר את פייסל כמלכה הראשון של עיראק, וזאת תחת כנפי החסות הבריטית. בעקבות זאת, הפכה חזימה למלכת עיראק, ובנה ראזי ליורש העצר של הממלכה. בעקבות ההכתרה עברו בני הזוג לעיראק, והתיישבו בבגדאד, בירתה של הממלכה החדשה.
בעקבות מותו של פייסל בשנת 1933, הפך בנו, ראזי, למלכה החדש של עיראק, תחת השם ראזי, מלך עיראק. בעקבות זאת הפכה חזימה למלכה האם של עיראק. שנתיים לאחר מכן, בשנת 1935, נפטרה חזימה, ונקברה לצד בעלה בבגדאד. בת 51 הייתה במותה.
ארנסט פון הוינינגן
ארנסט פון הוינינגן (23 בספטמבר 1849 – 11 במרץ 1924), גנרל גרמני שפיקד על כוחות במלחמת העולם הראשונה.
מלחמת העולם הראשונה ואחריתו
עם פרוץ מלחמת העולם הראשונה היה פון הויניגן מפקד הקורפוס ה-14 שהיה חלק מהארמייה השביעית ולחם בחזית המערבית. הקורפוס בפיקודו נטל חלק בקרב מילוז ולאחר מכן בקרב לורן. ב-31 באוגוסט 1914 מונה פון הוינינגן לתפקיד בקורפוס המילואים ה-3, שכבש את העיר אנטוורפן, ולאחר מכן מונה לנספח צבאי בבלגיה עד סוף המלחמה.
לאחר המלחמה פרש פון הוינינגן לביתו, וב-11 במרץ 1924 מת בביתו שבדרמשטאדט.
אמונט
אמוּנֵט או אמוֹנֵט הייתה אלה במיתולוגיה המצרית. אמונט הייתה אשתו של האל אמון. משמעות שמה "הרעיה הנסתרת" ומדובר בצורת הנקבה של שמו של אמון.
המצרים הקדמונים זיהו אותה עם ניית, רעייתו של האל רע (אשר זוהה עם אמון). החל מהשושלת ה-12 זוהתה מות כרעייתו של אמון במקום אמונט, אולם פולחנה של אמונט נותר פעיל בעיר תבאי.
אמונט תוארה בדמות אישה הלובשת כתר אדום, ומחזיקה מטה עשוי פפירוס.
קישורים חיצוניים
Ament
צומת אל-על
צומת אל-על הוא צומת חשוב במרכז הארץ, בו נפגשים כביש 40, כביש 46, כביש 453 וכביש 4503 (כביש נתב"ג). הוא ממוקם ליד נמל התעופה בן-גוריון. הצומת מאופיין בפקקים מרובים בשעות העומס.
בצומת עוברת המסילה המזרחית של רכבת ישראל.